
PRIMĂRIA MUNICIPIULUI SATU MARE 

Direcția Patrimoniu 

Compartimentul Control Comercial, Autorizații de Funcționare și Transport 
Nr.  43492 / 21.07.2026      
În temeiul prevederilor art. 136 alin. (8) lit. b)  din O.U.G. nr. 57/2019 privind Codul administrativ, cu modificările și completările ulterioare,  Administratorul  public al municipiului Satu Mare, Directorul executiv al Direcției Patrimoniu și  Compartimentul Control Comercial, Autorizații de Funcționare și Transport, formulează prezentul 
Raport de specialitate

la proiectul de hotărâre privind autorizarea funcționării unității de jocuri de noroc tip pariuri în cotă fixă, situată pe str. Nicolae Golescu nr. 14
În aplicarea prevederilor art. III pct.6 din OUG nr. 7/2026 a fost adoptată Hotărârea Consiliului Local Satu Mare nr. 101/24.04.2026 privind Regulamentul pentru stabilirea condițiilor și a regimului de funcționare a locațiilor specializate pentru jocuri de noroc pe raza Municipiului Satu Mare, act administrativ prin care Consiliul Local poate să decidă dacă pe teritoriul administrativ se pot desfășura activități de jocuri de noroc, sens în care prin actul administrativ menționat anterior au fost stabilite condițiile de autorizare a unităților pe tipuri de unități de jocuri de noroc. 

În urma analizării cererii cu nr. 39099/26.06.2026 depusă de către SC Superbet Retail SA precum și a documentației conexe prin care se certifică conformitatea cu prevederile art. 10 din Anexa la Hotărârea Consiliului Local Satu Mare nr. 101/24.04.2026, cu raportare și la prevederile Legii nr. 9/2023 pentru modificarea și completarea Ordonanței de urgență a Guvernului nr. 41/2016 privind stabilirea unor măsuri de simplificare la nivelul administrației publice centrale și pentru modificarea și completarea unor acte normative, atât sub aspectul îndeplinirii condițiilor speciale care trebuie îndeplinite în procedura de autorizare depuse, cât și a actelor/înscrisurilor ce trebuie depuse, au fost constatate următoarele: 
Sunt depuse documentele de identificare a societății (Certificatul Unic de înregistrare în Registrul Comerţului, identificarea reprezentantului societăţii prin împuternicire, identificarea administratorului societății prin Certificatul constatator extins, precum și Copia Actului de identitate a reprezentantului  societății)
Certificat constatator pentru înregistrarea punctului de lucru este depus pentru adresa unității, Satu Mare, str. Nicolae Golescu nr. 14, fiind declarată activitatea CAEN 9200 – Activități de jocuri de noroc.  

Dovada legalităţii ocupării spaţiului se face prin extrasul CF şi Contract de închiriere principal încheiat între proprietarii tabulari și SC Advanced Retail System SA, respectiv subînchiriere încheiat între SC Advanced Retail System SA și SC Superbet Betting Gaming SA. Conform incheierii nr. 1030333 din 30.12.2025 de către Oficiul Național al Registrului Comerțului, SC Superbet Retail SA (CUI 28044660), SC Superbet Betting & Gaming SA (CUI 30091981) au fuzionat rezultand noua entitate SC Superbet Retail SA (CUI 28044660) preia prin fuziune toate drepturile și obligațiile anterioare ale celor două societăți.
Pentru activitatea de pariuri în cotă fixă în HCL 101/2026 nu este prevăzută distanță de excludere. 

Planul releveu poartă viza pentru conformitate cu situația din teren de către Arhitectul Șef al Municipiului Satu Mare prin Compartimentul Finalizări Construcții.

Cu privire la deșeurile generate, pentru deșeurile municipale este depus contractul încheiat cu SC Florisal SA, iar pentru cât și deșeurile reciclabile este depus contractul încheiat cu SC Most Advanced Recycling SRL.
Întrucât unitatea nu se află la parterul unei construcții cu spații de locuit nu este necesară depunerea acordurilor de la terțe persoane. 
De asemeni nu există necesitatea reglementării ocupării domeniului public pentru calea/scările de acces în spațiu comercial.
Unitatea cu suprafața de 60,50 mp este amplasată în construcție independentă. Dat fiind că unitatea este sub 600mp, nu este necesară reglementarea din partea Inspectoratului pentru Situații de Urgență Someș Satu Mare, conform pct.a art.II din anexa Hotărârii de Guvern nr. 571/2016 pentru aprobarea categoriilor de construcții și amenajări care se supun avizării și/sau autorizării privind securitatea la incendiu, modificată și actualizată. Cele de mai sus sunt certificate de adresa nr. 75458/14.05.2026 emisă de Inspectoratului General pentru Situații de Urgență pentru agențiile de pariuri cu suprafața sub 200mp.
Pentru licențierea din partea Oficiului Național pentru Jocuri de Noroc nu se eliberează un act de sine stătător cu denumirea de licență, certificarea fiind prin 
· adresa ONJN nr. 63042/08.09.2025 prin care se comunică seria și valabilitatea licenței emise pentru SC Superbet Retail SA, respectiv Licența de organizare a jocurilor de noroc tip pariuri în cotă fixă nr. L1250351F001682 valabilă de la 01.09.2025. Valabilitatea licențelor este de 10 ani de la emitere conform art. 12 alin. (1) din OUG nr. 77/2009 privind organizarea și exploatarea jocurilor de noroc
· Decizia nr. 719/28.08.2025 prin care se aprobă emiterea licenței de organizare a jocurilor de noroc tip pariuri în cotă fixă sus menționată.

Paza unității este efectuată prin SC BSG Monitorizare și Intervenție SRL  prin subcontractant SC Fusle Security SRL conform contractului de prestări servicii și contractului de prestari servicii subcontractare depuse. 
Monitorizarea video CCTV, conform contractului prestare servicii privind instalarea și supravegherea sistemelor, precum și declarația pe proprie răspundere, se efectuează de către Sc Advanced Retail System SA. 
Având în vedere cele de mai sus, considerăm că sunt îndeplinite condițiile de autorizare a unității conform documentației anexate cererii de autorizare. 

Față de cele prezentate mai sus, raportat și la competența Consiliului Local prevăzută în Codul administrativ, cu modificările și completările ulterioare, precum și a prevederilor art. 10 din Anexa la Hotărârea Consiliului Local Satu Mare nr. 101/24.04.2026, proiectul de hotărâre privind autorizarea funcționării unității de jocuri de noroc tip pariuri în cotă fixă situată pe str. Nicolae Golescu nr. 14 se înaintează Consiliului Local al Municipiului Satu Mare cu propunere de aprobare. 

